4次大熱都贏唔到 換布文會補中？
2024年05月30日 15:37
東網電視
更多新聞短片
「金榜之星」(前)埋門試泥閘走勢吸引。
潘頓今個禮拜日就去日本夥拍「遨遊氣泡」出戰1600米G1安田紀念賽，未能參與季內首次黃昏賽，佢啲坐騎自然要換人出擊，其中一匹就係角逐第9場四班田草1400米嘅「金榜之星」，順理成章由布文接手，今次抽6檔起步，究竟能否成功幫此駒打開勝門呢？
3歲澳洲PPG「金榜之星」，出道至今次次都備受追捧，當中有4次捧成大熱門，可惜都係屈居亞軍，另一次就以4.2倍熱門身分跑第3名，即係話就算5戰未甩三甲，但卻同頭馬無緣，如果買W真係輸死人。
今次首度唔係由潘頓策騎，「金榜之星」埋門試多課泥閘，走勢非常強勁，再跑1400米難得檔位唔算太差，兼且真係遇到一組唔算強嘅四班對手，有機會扳回一仗！